CELEX: 31987D0424
Language: el
Date: 1987-07-14 00:00:00
Title: 87/424/ΕΟΚ: Απόφαση της Επιτροπής της 14ης Ιουλίου 1987 σχετικά με τον πίνακα των εγκαταστάσεων των Ηνωμένων Πολιτειών του Μεξικού που εγκρίνονται για την εισαγωγή νωπών κρεάτων στην Κοινότητα

Avis juridique important

|

31987D0424

87/424/ΕΟΚ: Απόφαση της Επιτροπής της 14ης Ιουλίου 1987 σχετικά με τον πίνακα των εγκαταστάσεων των Ηνωμένων Πολιτειών του Μεξικού που εγκρίνονται για την εισαγωγή νωπών κρεάτων στην Κοινότητα  

Επίσημη Εφημερίδα αριθ. L 228 της 15/08/1987 σ. 0043 - 0044 Φινλανδική ειδική έκδοση: Κεφάλαιο 3 τόμος 24 σ. 0067  Σουηδική ειδική έκδοση: Κεφάλαιο 3 τόμος 24 σ. 0067 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Ιουλίου 1987  σχετικά με τον πίνακα των εγκαταστάσεων των Ηνωμένων Πολιτειών του Μεξικού που εγκρίνονται για την εισαγωγή νωπών κρεάτων στην Κοινότητα  (87/424/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 87/64/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1,  Εκτιμώντας:  ότι για να τους δοθεί η άδεια εξαγωγής νωπών κρεάτων προς την Κοινότητα, οι εγκαταστάσεις που βρίσκονται σε τρίτες χώρες πρέπει να πληρούν τους γενικούς και ειδικούς όρους που καθορίζει η οδηγία 72/462/ΕΟΚ·  ότι, κατά τους δύο προηγούμενους ελέγχους που πραγματοποιήθηκαν το 1983 και το 1984, καμία εγκατάσταση δεν κρίθηκε ικανοποιητική και ότι η απόφαση 83/470/ΕΟΚ της Επιτροπής (3) απαγόρευσε, σε κοινοτική βάση στα κράτη μέλη να εισαγάγουν νωπά κρέατα από τις εγκαταστάσεις του Μεξικού, αλλά διατήρησε τη δυνατότητα των εν λόγω κρατών μελών βάσει της εθνικής τους νομοθεσίας, να μη διακόψουν τις τυχόν υφιστάμενες συναλλαγές με τις εγκαταστάσεις που έχουν προταθεί από τις αρχές του Μεξικού, για περίοδο επτά μηνών·  ότι, νέος έλεγχος που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ και του άρθρου 2 παράγραφος 1 της απόφασης 86/474/ΕΟΚ της Επιτροπής της 11ης Σεπτεμβρίου 1986 σχετικά με την άσκηση των ελέγχων που διενεργούνται επί τόπου στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προέλευσης τρίτων χωρών (4), έδειξε ότι βελτιώθηκε, από υγειονομική άποψη, το επίπεδο μιας εγκατάστασης και ότι συνεπώς, μπορεί να κριθεί ικανοποιητική·  ότι η εγκατάσταση αυτή μπορεί, υπό αυτούς τους όρους, να εγγραφεί σε κατάλογο των εγκαταστάσεων που επιτρέπεται να εξάγουν προς την Κοινότητα και, κατά συνέπεια, να καταργηθεί η απόφαση 83/470/ΕΟΚ·  ότι η εισαγωγή νωπών κρεάτων τα οποία προέρχονται από την εγκατάσταση που αναφέρεται στο παράρτημα εξακολουθούν να υπόκεινται στις διατάξεις που έχουν θεσπισθεί από άλλες αρχές καθώς και στις γενικές διατάξεις της συνθήκης· ότι, ειδικότερα, η εισαγωγή από τρίτες χώρες και η αποστολή προς άλλα κράτη μέλη ορισμένων κατηγοριών κρεάτων, όπως είναι τα κρέατα που περιέχουν κατάλοιπα ορισμένων ουσιών, υπόκεινται σε εναρμονισμένη κοινοτική νομοθεσία, η οποία δεν έχει ακόμα εφαρμοστεί πλήρως·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Η εγκατάσταση του Μεξικού που αναφέρεται στο παράρτημα εγκρίνεται για την εισαγωγή νωπών κρεάτων στην Κοινότητα σύμφωνα με το εν λόγω παράρτημα.  2. Οι εισαγωγές από τις εγκαταστάσεις που αναφέρονται στο παράρτημα υπόκεινται στις κοινοτικές διατάξεις που έχουν θεσπιστεί από άλλες αρχές στον κτηνιατρικό τομέα.  Άρθρο 2  Τα κράτη μέλη απαγορεύουν την εισαγωγή νωπών κρεάτων από εγκαταστάσεις άλλες εκτός από την εγκατάσταση που αναφέρεται στο παράρτημα.  Άρθρο 3  Η απόφαση 83/470/ΕΟΚ καταργείται.  Άρθρο 4  Η παρούσα απόφαση εφαρμόζεται από την 1η Αυγούστου 1987.  Άρθρο 5  Η παρούσα απόφαση απευθύνεται στα κράτη μέλη.  Βρυξέλλες, 14 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 34 της 5. 2. 1987, σ. 52.  (3) ΕΕ αριθ. L 259 της 20. 9. 1983, σ. 29.  (4) ΕΕ αριθ. L 279 της 30. 9. 1986, σ. 55.  ΠΑΡΑΡΤΗΜΑ  ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ  1.2.3,10 //  //  //  // Αριθμός  έγκρισης   // Εγκατάσταση/Διεύθυνση   // Κατηγορία (1)   //  //  //  //  //  //  // 1.2.3.4.5.6.7.8.9.10 //  //  // Σ   // ΕΚ   // ΨΧΑ   // Β   // Π/Α   // Χ   // Μ   // ΕΠ   //  //   //   //   //   //   //   //   //   //   // Ε 30   // Empacadora y Ganadera de Aguas Calientes SA, Aguas Calientes  //  x    //  x    //   //   //   //   //  x    //   //    //  //   //   //   //   //   //   //   //  1.2 // (1) Σ:  // Σφαγείο   // ΕΚ:   // Εργαστήριο κοπής   // ΨΧΑ:  // Ψυκτικός χώρος αποθήκευσης   // Β:   // Βόειο κρέας  // Π/Α:   // Πρόβειο κρέας/κρέας αλόγων   // Χ:   // Χοίρειο κρέας   // Μ:   // Κρέας μονόπλων   // ΕΠ:   // Ειδικές παρατηρήσεις